བ་མའི་ནང་དུ་རྣལ་འབྱོར་མའི་སྔགས་བྲི་བར་བྱའོ།
།དེའི་ཕྱི་རིམ་དུ་གོ་ཆའི་
སྔགས་གཞག་པར་བྱའོ། །དེ་རྡོ་རྗེ་འཛིན་པའི་སྟེང་དུ་བཞག་ནས་སྒོམ་པའི་རིམ་པས་ཚོགས་
བསག་པར་བྱའོ། །དེ་ནས་བདག་གི་གཡོན་དུ་རྡོ་རྗེ་རྣལ་འབྱོར་མ་བཞག་ལ། དེ་ལ་རང་
བཞིན་གྱི་རྣལ་འབྱོར་མ་སྤྱན་དྲངས་ཏེ། དགུག་པ་དང༌། གཞུག་པ་དང༌། བཅིང་བ་དང༌།
དབང་དུ་བྱའོ། །དེ་ནས་ཛཿཞེས་བརྗོད་དེ། རྣལ་འབྱོར་མས་བདག་བསྐུལ་བར་བྱའོ། །དེ་ནས་
མཆོད་པ་རྣམ་པ་སྣ་ཚོགས་པ་དག་གིས་མཆོད་པར་བྱའོ། །དེའི་དཀྱིལ་འཁོར་དེ་ལ་འདུག་
པ་རྣམ་པ་སྣ་ཚོགས་ཀྱི་འཁོར་ལོས་མཉེས་པར་བྱའོ། །དེ་ནས་ཕྱག་འཚལ་བ་དང་བསྟོད་དེ།
སྡིག་པ་བཤགས་པ་ལ་སོགས་པ་བྱའོ། །དེ་དག་ནི་ཚོགས་བསགས་པའོ། །
དེ་ནས་ལུས་གཞལ་ཡས་ཁང་དུ་བསམས་ལ། དེའི་ལྟེ་བར་བཾ་ལས་ཞུ་བ་དང༌། བདེ་བ་
ལས་སཾ། སྟོང་པའི་བརྡ་འོད་ཀྱི་རི་མོ་ལས་བཅོམ་ལྡན་འདས་མ་ཕག་མོ་ཞལ་གཉིས་པ་ཕྱག་
གཉིས་པ་ཕག་གདོང་ཁྲོ་མོ་ཞལ་གཉིས་ལ་རྡོ་རྗེ་ཕྲེང་བས་ཐོད་བྱས་པ། སྣ་ཚོགས་རྡོ་རྗེ་གཡུང་
དྲུང་འཁྱིལ་བས་བརྒྱན་པ། སྨིན་མ་རྡོ་རྗེས་གཡེངས་པ། ཕྱག་གཡས་ན་གྲི་གུག། གཡོན་པས་
ཐོད་པ་བསྣམས་པ། སྐུ་མདོག་དམར་ནག་འོད་ཟེར་འཕྲོ་བ། ཐོད་པའི་རྒྱན་ཅན། ལུས་བདེ་
བས་རྒྱས་པ་བསམ་པར་བྱའོ། །དེའི་དོན་ཡིད་ལ་བྱས་པས་དེའི་ལུས་གཞལ་ཡས་ཁང་དུ་གྱུར་
ཏེ། དེའི་ལྟེ་བའི་གནས་སྟོང་པ་ལས་རྡོ་རྗེ་རྣལ་འབྱོར་མ་བསྐྱེད་པར་བྱའོ། །དེ་ལས་དབུགས་
ལྟེ་བ་ལས་དལ་གྱིས་དྲངས་ལ། སླར་དེ་རུ་བཅུག་པས་སྟོང་པ་ཉིད་དུ་བསྒྱུར་ཏེ། དེ་ལས་ཞལ་
གཅིག་ཕྱག་གཉིས་པའི་རྡོ་རྗེ་རྣལ་འབྱོར་མ་བསམས་ལ། དེའི་རིགས་ལས་ཞལ་གཅིག་ཕྱག་
གཉིས་པའི་དཔལ་ཧེ་རུ་ཀ། གཡས་པ་ན་རྡོ་རྗེ་གཡོན་པ་ན་ཐོད་པ་བསྣམས་པ་བསམས་ལ།
-381-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཉིས་མེད་དུ་གྱུར་པར་བསམ་མོ། །དེའི་ལྟེ་བར་གྲུ་གསུམ་དཀར་ལ་དམར་བའི་རྒྱན་ཅན།
དེའི་དབུས་སུ་རྟོག་པ་མཐའ་དག་འབྱུང་བའི་རྒྱུ་སྐུ་ལན་བཞིར་འཁོར་བར་བསམ་པར་བྱའོ། །
དེ་ལྟར་ཅུང་ཟད་བཞག་ལ་རྗེས་སུ་མཐུན་པའི་བཙུན་མོ་གང་རྣམ་པར་རང་བཞིན་གྱིས་
བསྒོམ་པར་བྱའོ། །དེ་དང་ལྷན་ཅིག་གནས་ལ་རླུང་མ་དང་གཉིད་མ་རྩེ་སྤྲད་ཙཎྜ་ལཱི་དྲག་ལ་
ཡུན་ཐུང་བའམ། དལ་ལ་ཡུན་རིང་བ་སྦར་བར་བྱའོ། །ལྟེ་བའི་འཁོར་ལོ་འཁོར་བས་འོད་ཀྱི་རི་
མོ་ལས་མེ་བྱུང་བས། སྙིང་ཁའི་འཁོར་ལོ་འཁོར། དེའི་སྤྱི་བོར་འཁོར་ལོ་འཁོར་བས་འོད་ཀྱི་མེ་
བྱུང་བས། ཧཾ་ཞུ་བས་ལུས་ཐམས་ཅད་ཁུ་བས་རྒྱས་པར་བསམ་པར་བྱའོ། །དེ་ནས་ལུས་
ཐམས་ཅད་ཀྱི་བདེ་བ་ཕྱོགས་གཅིག་ཏུ་དམིགས་ལ་བསྒོམ་པར་བྱའོ། །བདེ་བའི་རོ་ལ་ཆགས་
པར་གྱུར་ན་དཔྲལ་བའི་གནས་སུ་གྲུ་གསུམ་གྱི་རྣམ་པ་ནམ་མཁའ་དམིགས་པའི་སྦྱོར་བས་མི་
རྟོག་པ་བསམ་པར་བྱའོ། །དེ་ནས་བདག་གི་སྙིང་ཁར་རོ་ལ་གནས་པའི་ཕག་མོའི་ཤེས་པ་མར་
མེ་ལྟར་གསལ་བ་བསྒོམ། མར་མེ་ཡང་མར་མེའི་རྩེ་མོ་ལ་རིམ་གྱིས་སྟོང་པར་བཅུག་ལ། དེ་ལ་
ཧེ་རུ་ཀ་བསྐྱེད་ལ། དེ་ཡང་སྣང་བའི་རིག་མར་བཅས་པ་ཞལ་བཞི་ཕྱག་བཅུ་གཉིས་པར་
བསྒོམས་ཏེ། རླུང་མ་དང་གཉིད་མ་རྩེ་སྤྲད་རིམ་གྱིས་བྱང་ཆུབ་ཀྱི་སེམས་ཕབ་ནས་གསང་བ་
རྡོ་རྗེའི་སྦུ་གུར་ཕྱིན་པ་དང་། དཔེའི་ལྷན་ཅིག་སྐྱེས་པའི་ཚུལ་གྱིས་མཐར་ཕྱིན་པ་དང་། ལུས་
བཤིག་སྟེ་གྱུར་པའི་བསྐྱེད་པའི་རིམ་པས་གནས་ཏེ། ཧཱུཾ་དལ་གྱིས་བརྗོད་པ་དང༌། རླུང་དང་
ལྷན་ཅིག་ཏུ་དྲངས་པས་ལྟེ་བར་གནས་ཏེ། དགའ་བའི་རང་བཞིན་དུ་སྒོམ་མོ། །
དེ་བཞིན་དུ་མགྲིན་པ་དང༌། སྙིང་ཁར་ཨོཾ་བཅུག་ལ་བསམ་པར་བྱའོ། །དེ་ཡང་བདེ་བ་
རང་བཞིན་མེད་པར་བྱས་ཏེ། རྣམ་པའི་ཚུལ་གྱིས་དྲངས་ཏེ་སྤྱད་པར་བྱའོ། །དེ་དང་ལྷན་ཅིག་
འོད་དུ་ཞུ་བ་ལས་རྡོ་རྗེ་འཛིན་པ་ཆེན་པོའི་རང་བཞིན་དུ་འགྱུར་རོ། །སློབ་མ་བཟུང་བར་འདོད་
ན། སློབ་མས་ལན་མང་བར་གསོལ་བ་འདེབས་པ་དེ་གཟུང་བར་བྱའོ། །དེ་ཡང་བསྲུང་བར་བྱ་
-382-

སྔགས་ལ་འཇུག་པའི་སྒོ་ལས། རྡོ་རྗེ་རྣལ་འབྱོར་མའི་ཆོས་སྐོར་རིམ་པ་བཞུབ
ཆོས་སྐོར་རིམ་པ་བཞུགས། ༨༨༽
སྟེ། སྔགས་ཕོག་ནས་སྣོད་ཀྱི་རིམ་པས་ལྷར་བསྐྱེད་ལ་བཟླ་བར་བྱའོ། །དེ་ནས་ཚེས་བཅུ་ལ་
མཆོད་པ་བྱ་སྟེ། མཎྜལ་སྔོན་དུ་སོང་བས་ཡོན་ཕུལ་ལ། སློབ་མ་མདུན་དུ་བཞག་ལ། བདག་
ལ་གཉིས་སུ་ཕྱེ་ནས་སློབ་མའི་སྤྱི་བོར་གནས་ཏེ། དེ་འོད་དུ་ཞུ་བ་ལས་བཅུད་དུ་གྱུར་ཏེ། སློབ་
མ་ལས་སྔ་མ་བཞིན་དུ་གཡོ་བའི་འཁོར་ལོ་བསྒོམ་པར་བྱའོ། །དེ་ནས་དྲིལ་བུ་དཀྲོལ་ནས་མི་
རྟོག་པ་ལ་གནས་པར་བྱའོ། །མཐར་བསླང་སྟེ་ཕྱག་བྱས་ཏེ་དཔའ་བོས་ཀྱང་བཅུད་དུ་གྱུར་པར
བྱའོ། །དེས་དྲིལ་བུས་ཀྱང་སྐྱེ་བ་མེད་པའི་བརྡ་བྱའོ། །ཅི་བདེ་བར་གནས་པར་བྱའོ། །རིན་པོ་
ཆེ་རྒྱན་གྱི་སྒྲུབ་པ། མཁས་པ་ཆེན་པོ་དཱི་པཾ་ཀ་ར་ཤྲཱི་ཛྙཱ་ནའི་ལུགས་སོ།། །།
༄༅། །རྡོ་རྗེ་ཕག་མོའི་སྒྲུབ་ཐབས།
༄༅༅། །གཞན་ཡང༌། དང་པོ་རྣལ་འབྱོར་པས་རང་གི་སྙིང་ཁར་ཨ་ལས་ཟླ་བའི་
དཀྱིལ་འཁོར་དེའི་སྟེང་དུ་ཡི་གེ་ཧཱྃ༔དེའི་འོད་ཀྱིས་ལུས་བདག་དང་གཞན་དང་ཞིང་སྦྱང་
བར་བྱའོ། །དེ་ནས་འོད་ཟེར་འཕྲོས་པས་རྡོ་རྗེ་ཕག་མོ་དང༌། སངས་རྒྱས་དང་བྱང་ཆུབ་
སེམས་དཔའ་རྣམས་སྤྱན་དྲང་བར་བྱའོ། །དེ་ནས་ཕྱག་བྱས་ཏེ། ནང་གི་མཆོད་པ་དང༌།
གསང་བའི་མཆོད་པ་དང༌། ཕྱིའི་མཆོད་པའོ། །དེ་དག་གི་སྤྱན་སྔར་སྡིག་པ་བཤགས་པ་
དང༌། རྗེས་སུ་ཡི་རང་བ་དང༌། གསོལ་བ་གདབ་པ་དང༌། དགེ་བའི་རྩ་བ་བསྔོ་བར་བྱ་
སྟེ། དེ་ནས་སྐྱབས་སུ་འགྲོ་བ་བྱའོ། །དེ་ནས་བྱམས་པ་དང༌། སྙིང་རྗེ་དང་། དགའ་བ་
དང༌། བཏང་སྙོམས་བསྒོམས་ལ། བྱང་ཆུབ་ཏུ་སེམས་བསྐྱེད་པར་བྱའོ། །དེ་ནས། ཨོཾ་སྭ་
བྷཱ་བ་ཤུདྡྷ༔སརྦ་དྷརྨཱ༔སྭ་བྷཱ་བ་ཤུནྡྷོ྅ཧཾ། ཞེས་བརྗོད་ལ། རང་གི་ལུས་དང༌། ཟླ་བ་དང༌།
ཡི་གེ་དང༌། ཐིག་ལེ་ཡང་མི་སྣང་བར་བྱས་ནས་སྟོང་པ་ཉིད་དུ་བསྒོམས་ལ། ༀ་ཤཱུ་ནྱ་ཏཱ་
ཛྙཱ་ན་བཛྲ་སྭ་བྷཱ་བ་ཨཱདྨ་ཀོ྅ཧཾ། ཞེས་བྱ་བས་བརྟན་པར་བྱའོ། །
-383-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དེ་ནས་པཾ་ལས་པདྨ་འདབ་མ་བརྒྱད་པ། དེའི་སྟེང་དུ་ཨ་ལས་ཟླ་བའི་དཀྱིལ་འཁོར།
དེའི་སྟེང་དུ་ཧྲཱིཿ དམར་པོ་ལས་རྡོ་རྗེ་རྩེ་ལྔ་པ་དམར་པོ་དང་། ལྟེ་བ་ལ་ཉི་མ་ལ་གནས་པའི་
ཧྲཱིཿདམར་པོ། དེའི་འོད་ཟེར་གྱིས་འགྲོ་བ་སྦྱངས་ཏེ། སླར་འདུས་པ་དང༌། དེ་དག་ཐམས་ཅད་
ཡོངས་སུ་གྱུར་པ་ལས། རྡོ་རྗེ་ཕག་མོ་ཞལ་གཅིག་པ། སྤྱན་གསུམ་པ། སྐུ་མདོག་དམར་བ།
ཞལ་མཆེ་བ་གཙིགས་པ། སྐྲ་གྲོལ་བ། ཕྱག་གཉིས་པ། གཅེར་བུ་དུམ་བུའི་སྐེ་རགས་ཀྱིས་
བརྒྱན་པ། ཕྱག་གཡས་ན་གདུག་པ་རྣམས་ལ་སྡིགས་མཛུབ་མཛད་པའི་རྡོ་རྗེ་བསྣམས་པ།
གཡོན་ན་ཁྲག་གིས་བཀང་བའི་ཐོད་པ་དང་། ཁ་ཊཱཾ་ག་བསྣམས་པ། བསྐལ་པའི་མེ་ལྟ་བུའི་
གཟི་བརྗིད་དང་ལྡན་པ། བདེ་བ་ཆེན་པོ་དང་ཐུགས་རྗེ་ཆེན་པོའི་རང་བཞིན་ཅན་ནོ། །ཉི་མ་ལ་
གནས་པའི་ཧྲཱིཿས་སྙིང་ཁ་བྱིན་གྱིས་བརླབ་པའོ། །མགོ་བོར་ཨཾ་དཀར་པོ། མགྲིན་པར་
ཨཱཿདམར་པོ། སྙིང་ཁར་ཧཱུཾ་ནག་པོ་བསམ་པར་བྱའོ། །
དེ་ནས་ཡི་གེ་བཞི་ལས་འོད་ཟེར་འཕྲོས་པས་ཕྱོགས་བཅུའི་དེ་བཞིན་གཤེགས་པ་
ཐམས་ཅད་ཀྱི་སྐུ་དང༌། གསུང་དང༌། ཐུགས་དང་། ཡེ་ཤེས་སེམས་དཔའ་བསྐུལ་ཏེ་སྤྱན་དྲངས་
ལ། ཡི་གེ་སོ་སོ་ལ་ཐིམ་པར་བསམ་མོ། །དེའི་རྗེས་ལ། ཨོཾ་ཨཱཿཧཱུཾ། ཧྲཱིཿཧཱུྃ་སརྦྷ་ཡོ་གི་ནཱི་ཀཱ་ཡ་
བཱཀ་ཙིཏྟ་བཛྲ་སྭ་བྷཱ་བ་ཨཱཏྨ་ཀོ྅ཧཾ། ཞེས་པ་དང༌། ཨོྃཨོཾ་བཛྲ་ཤུདྡྷསརྦ་དྷརྨ་བཛྲ་ཤུདྡྷེ྅ཧཾ། ཞེས་
པས་ང་རྒྱལ་བརྟན་པར་བྱའོ། །
དེ་ནས་ལྟེ་བར། ཨོཾ་བཾ་རྡོ་རྗེ་ཕག་མོ། སྙིང་ཁར་ཧཾ་ཡྀ་ཡ་མི་ནི། ཁར། ཨཾ་ཏྲ་མོ་རྨོངས་བྱེད་
མའོ། །མགོ་བོར། ༀ་ཧྲོ་ཧྲི་སྐྱོད་བྱེད་མའོ། །སྤྱི་གཙུག་ཏུ། ༀ་ཧཱུཾ་ཧཱུཾ་སྐྲག་བྱེད་མའོ། །ཡན་ལག་
ཐམས་ཅད་ལ། ཕཊ་ཕཊ་ཙཎྜི་ཀའོ། །དེ་ནས་ཡེ་ཤེས་སེམས་དཔའ་སྤྱན་དྲང་བའི་ཕྱིར། སྙིང་ཁའི་
ཧྲཱིཿལས་འོད་འཕྲོས་པས་རྡོ་རྗེ་ཕག་མོ་སྤྱན་དྲངས་ཏེ། སྙིང་པོའི་ཕྱག་རྒྱ་བསྟན་ལ། ཛཿཧཱུྃ་བཾ་
ཧོཿཞེས་བརྗོད་པས་གཉིས་སུ་མེད་པར་བྱ་སྟེ། ཨོཾ་ཡོ་ག་ཤུདྡྷསརྦ་དྷརྨཱ་ཡོ་ག་ཤུནྡྷོ྅ཧཾ། ཞེས་
-384-

སྔགས་ལ་འཇུག་པའི་སྒོ་ལས། རྡོ་རྗེ་རྣལ་འབྱོར་མའི་ཆོས་སྐོར་རིམ་པ་བཞུགས། ༨༨༽
པས། ང་རྒྱལ་བརྟན་པར་བྱའོ། །དེ་ནས་ཧྲཱིཿའི་འོད་ཀྱིས་རྒྱལ་བ་རིགས་ལྔ་སྤྱན་དྲངས་ཏེ། མཆོད་
པ་བྱས་ཏེ། བྱང་ཆུབ་རྡོ་རྗེ་སངས་རྒྱས་ལ། །ཇི་ལྟར་མཆོད་ཅིང་གསོལ་བ་ལྟར། །བདག་ལ་སྲུང་
བའི་དོན་གྱི་ཕྱིར། །ནམ་མཁའི་རྡོ་རྗེ་དེང་བདག་སྩོལ། །ཞེས་གསོལ་བ་བཏབ་པས་རིགས་ལྔའི་
ཐུགས་ཀ་ནས་མཁའ་འགྲོ་མ་ལྔ་ཕྱག་ན་བུམ་པ་ཐོགས་པ་བྱུང་ནས། རྡོ་རྗེ་ཆེན་པོའི་དབང་
བསྐུར་བ། །ཁམས་གསུམ་ཀུན་གྱིས་ཕྱག་བྱས་ཤིང་། །གསང་བ་གསུམ་གྱི་གནས་ལས་བྱུང་། །
སངས་རྒྱས་ཀུན་གྱིས་སྦྱིན་པར་བྱ། །ཞེས་པ་དང་། ཇི་ལྟར་བལྟམས་པ། ཞེས་པས། སྔགས་ཀྱི་
དབང་བསྐུར་ལ། མི་བསྐྱོད་པས་དབུ་བརྒྱན་པར་བསམ་མོ། །དེ་ནས་བདུད་རྩི་མྱང་བ་དང༌།
མཆོད་པ་དང་། བསྟོད་པ་བྱའོ། །དེ་ནས་རྣལ་འབྱོར་བཞིའི་རིམ་པས་ཅི་ནུས་སུ་བསྒོམ་པར་བྱའོ། །
སྐྱོ་བར་གྱུར་ན་སྙིང་པོ་དང་། ཉེ་བའི་སྙིང་པོ་བཟླ་བར་བྱའོ། །ཐུན་བར་པ་རྣམས་ལ་སྐད་ཅིག་མས་
ལྷར་བསམ། དབང་དང་བཟླས་པའི་བར་དུ་བྱའོ། །ཐུན་མཐའ་མ་ལ་ཡེ་ཤེས་སེམས་དཔའ་
གཤེགས་པ་དང༌། ཡི་གེ་བརྒྱ་པ་དང༌། སྨོན་ལམ་གདབ་པ་ལ་སོགས་པ་བྱའོ། །རྡོ་རྗེ་ཕག་མོའི་
སྒྲུབ་པའི་ཐབས། པཎྜི་ཏ་ཆེན་པོ་དཔལ་མར་མེ་མཛད་ཡེ་ཤེས་ཀྱི་ལུགས་སོ།། །།
༄༅། །དཔལ་རྡོ་རྗེ་རྣལ་འབྱོར་མའི་སྒྲུབ་ཐབས།
༄༅༅། །རེ་ཞིག། དང་ལྡན་དབང་དང་དམ་ཚིག་ལྡན། །སྒྲུབ་ལ་དཔའ་བའི་སྔགས་པ་
ཡིས། །དུར་ཁྲོད་ལ་སོགས་དབེན་པའི་གནས། །ཉམས་དགར་མཆོད་པའི་རྟེན་བཞུགས་ལ། །
སྟན་བདེ་བ་ལ་འདུག་སེམས་བྱ། །ལྷག་པའི་ལྷར་བསམ་ཧྲཱིཿའོད་ལས། །བླ་མ་དཀྱིལ་འཁོར་སྤྱན་
དྲངས་ལ། །ཕྱག་དང་མཆོད་པ་སྔོན་འགྲོ་བས། །སྡིག་པ་བཤགས་པ་ལ་སོགས་བྱ། །དེ་རྗེས་
ཚངས་པའི་གནས་བཞི་བསྒོམ། །ཀུན་ཀྱང་སྟོང་ཉིད་རང་བཞིན་བསམ། །སྔགས་འདིས་བརྟན་པ་
ཉིད་དུ་བྱ། །ཨོཾ་སྭ་བྷཱ་བ་ཤུདྡྷ༔སརྦྦ་དྷརྨཱསྭ་བྷཱ་བ་ཤུདྡྷེ྅ཧཾ། སླར་ཡང་ཡེ་ཤེས་ངོ་བོར་བསྟན། །ཨོཾ་ཤཱ་
ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅ཧཾ། ཞེས་བྱ་རང་བཞིན་དག་པ་ལས་། །པཾ་ལས་པདྨ་ཉི་དཀྱིལ་
-385-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དུ། །ཨེ་ཡི་རྣམ་པའི་ཆ་བྱད་ཅན། །ལྷ་མོ་ཁམས་གསུམ་ཀུན་ལས་འདས། ། དམིགས་པ་རྒྱ་ཆེ་
གཞལ་ཡས་ཁང༌། །སྐུ་གསུང་ཐུགས་ཀྱི་ངོ་བོར་བསྒོམ། །དེ་ཡི་ལྟེ་བར་ཆོས་འབྱུང་བསམ། །པདྨ་ཉི་
མ་རོ་སྟེང་དུ། །ཧྲཱིཿཡིག་ཁྱུ་རུ་དམར་པོ་འདྲ། །འོད་ཟེར་སྤྲོ་བསྡུས་སླར་བསམས་ཏེ། །ཞལ་གཉིས་
ཕྱག་གཉིས་གར་སྟབས་བཞུགས། །ཛ་བ་སིནྡྷུ་ར་ཡི་མདོག། གཡས་པས་གྲི་གུག་ནམ་མཁར་
གདེངས། །དེ་བཞིན་གཞན་གྱིས་ཀ་པཱ་ལ། །ཁ་ཊཱཾ་གྱིས་བརྒྱན་རྣམ་པར་འཛིན། །གཡས་པ་ཕག་
གདོང་མཁའ་ལ་སྤྱོད། །ཅིག་ཤོས་ཁྲོ་མོའི་ཞལ་དུ་བསྟན། །ཕྱག་རྒྱའི་རིམ་པས་སྐུ་ལུས་མཛེས། །
མགོ་བོའི་དོ་ཤལ་རྒྱན་དང་ལྡན། །གར་དགུའི་རོ་ལྡན་བསམ་པར་བྱ། །
ཡི་གེ་གསུམ་གྱིས་བྱིན་གྱིས་བརླབས། །ལྟེ་བ་སྙིང་ཁ་མགྲིན་པ་དང༌། །དཔྲལ་བ་སྤྱི་
གཙུག་ཡན་ལག་ལ། །རིམ་པར་སྔགས་འདི་བསམ་པར་བྱ། །ཨོཾ་བཾ། ཧཾ་ཡཾ། །ཧྲི་མོ་ཧྲོ་ཧྲི། ཧཱུཾ་
ཧཱུཾ། ཕཊ་ཕཊ། གོ་ཆ་བགོས་ཏེ་ཡེ་ཤེས་བསྟིམ། །དབང་བསྐུར་མཆོད་ཅིང་བསྟོད་པ་བྱ། །སྐྱོ་ན་
སྔགས་འདི་བཟླ་བར་བྱ། །ཨོཾ་ཨོཾ་ཨོཾ། སརྦ་བུདྡྷ་ཌཱ་ཀི་ནཱི་ཡེ་བཛྲ་ཝཎྞ་ནཱི་ཡེ་ཧཱུྃ་ཧཱུྃ་ཧཱུྃ་ཕཊ་ཕཊ་
ཕཊ་སྭཱ་ཧཱ། དེ་རྗེས་གཏོར་མས་མཆོད་པར་བྱ། །ལྟེ་བར་ཆོས་ཀྱི་འབྱུང་གནས་བསམ། །དེ་ནས་
སྔགས་ཀྱི་འཁོར་ལོ་འབར། །སྟེང་ནས་གཡོ་བའི་རླུང་དགུག་ཅིང་། །རྫ་མཁན་འཁོར་ལོ་ཤེས་
རབ་འཁོར། །རྣམ་པར་རྟོག་པ་རླུང་དྲོད་ཀྱི། །འབྱུང་བའི་དྭངས་སྙིགས་ཕྱེད་འགྱུར་བས། །མར་
མེ་ལ་སོགས་རྟགས་རྣམས་འབྱུང༌། །དེས་སྐྱོ་ཕྱི་ནང་ལྷ་མཆོད་ལ། །བསྟོད་ཅིང་དགེ་བ་བསྔོ་
བར་བྱ། །དཔལ་རྡོ་རྗེ་རྣལ་འབྱོར་མའི་སྒྲུབ་ཐབས། རྗེ་དཱི་པཾ་ཀ་ར་ཤྲཱི་ཛྙཱ་ནའི་ལུགས་སོ།། །།
-38